Vilniaus Rytas

BC Rytas – Vilniaus krepšinio klubas. Žaidžia LKL ir FIBA Čempionų lygoje. Įkurtas 1997 m. vietoje ilgamečio Vilniaus reprezentacinio klubo Vilniaus „Statybos“. Klubas yra daugkartinis LKL ir BBL čempionas, 2 kartus iškovojęs Europos taurę.

 Istorija 

 Statyba 

1964–1997 m. klubas vadinosi „Statyba“.

Jame žaidė vėliau treneriais tapę Jonas Kazlauskas, Rimas Girskis, vadovavo Rimantas Endrijaitis, 1979 m. Sovietų Sąjungos čempionate iškovojęs trečiąją vietą. Po trejų metų prie komandos prisijungė Šarūnas Marčiulionis, o 1987 m. – 16-metis Artūras Karnišovas.

 1997 / 1998 m. 
Klubą nusipirko dienraštis „Lietuvos rytas“. Iki tol egzistavusi „Statyba“ metams pervadinta „Statyba Lietuvos rytas“. Debiutiniame sezone LKL užimta 3 vieta, laimėta LKF taurė.

 1998 / 1999 m. 
Komanda nukeliavo iki LKL finalo, jame susikovė su dominuojančiu Kauno „Žalgiriu“. Pirmoje tarpusavio finalo serijoje nusileido Kauno ekipai 0–3. Pirmą kartą tapo LKL vicečempionais. „Lietuvos ryte“ ir LKL vienintelį sezoną sužaidė Šarūnas Jasikevičius, vėliau tapęs legionieriumi (į komandą trumpam grįžęs 2010–2011 m. sezono viduryje).

 1999 / 2000 m. 
Finalo serijoje nugalėjusi Kauno „Žalgirį“ (3–1), komanda pirmą kartą iškovojo LKL čempionų titulą, nutraukdama Kauno ekipos dominavimą LKL. Klubas pradėjo aktyviai dalyvauti tarptautiniuose turnyruose. Tapo naujai įkurtos Šiaurės Europos krepšinio lygos (NEBL) vicečempionu. Taip pat pasiektas Saportos taurės pusfinalis, kuriame po dvejų varžybų nusileista Bolonijos „Kinder“ (namie laimėta 70–60, tačiau svečiuose pralaimėta 71–83).

Tuometinę komandą sudarė pagrindiniai vedliai Ramūnas Šiškauskas, Andrius Giedraitis ir Ericas Elliottas bei dar jauni Arvydas Macijauskas ir Robertas Javtokas. Komandai vadovavo Jonas Kazlauskas.

 2000 / 2001 m. 
Trumpą laiką gyvavusioje Suprolygoje užimta 7-a vieta grupėje, aštuntfinalio etape nusileista Stambulo „Efes Pilsen“ klubui. NEBL iškovota 3-ia vieta. Klubas tapo LKL vicečempionu, atkaklioje finalo serijoje nusileidęs Kauno „Žalgiriui“ 2–3.

 2001 / 2002 m. 
Iškovotas antras LKL čempionų titulas, finalo serijoje įveikus Kauno „Žalgirį“ 4–3. Komanda pasiekė pergalę ir tarptautiniame NEBL turnyre (paskutiniame lygos sezone) (nugalėta Permės „Ural Great“. Klubas dalyvavo R. Saportos taurėje, užėmė 1 vietą grupėje, tačiau ketvirtfinalyje pralaimėjo Jeruzalės „Hapoel“.

 2002 / 2003 m. 
FIBA čempionų taurės turnyre užimta 2 vieta grupėje. Klubas tapo LKL vicečempionais (finalo serijoje pralaimėjo Kauno „Žalgiriui“ rezultatu 2–4).

 2003 / 2004 m. 
ULEB taurės turnyre iškovota 1 vieta grupėje, tačiau ketvirtfinalyje pralaimėta Jeruzalės „Hapoel“. Komanda tapo LKL vicečempione, finalo serijoje nusileista Kauno „Žalgiriui“ 0–4.

 2004 / 2005 m. 
ULEB taurėje užimta pirma vieta grupėje, o vėliau laimėta ir pati taurė, finale įveikus Kozanio „Makedonikos“ (Graikija). Taip komanda pateko į Eurolygą. Tapta BBL vicečempionu, pralaimėjus Kauno „Žalgirui“. Taip pat tapta LKL vicečempionu, finalo serijoje nusileidus Kauno „Žalgiriui“ 0–4.

 2005 / 2006 m. 
Finalo serijoje 4–0 įveikę Kauno „Žalgirį“, trečią kartą tapo LKL čempionais. Taip pat tapo BBL čempionais, finale įveikę tą patį Kauno „Žalgirį“. Debiutavę Eurolygoje, pateko į Europos stipriausių komandų 16-ką, grupėje iškovojo 2-ą vietą grupėje su 9 pergalėmis. Vėliau užėmė 3 vietą tarp 4 klubų savo grupėje (dukart įveiktas Tel Avivo „Maccabi“ – praeitų metų Eurolygos čempionas).

 2006 / 2007 m. 
Užimta pirma vieta ULEB taurės grupėje, o vėliau nukeliauta iki finalo, kuriame pralaimėta Madrido „Real“. Nors turnyre komanda užėmė antrą vietą, vis tiek iškovojo kelialapį į Eurolygą, nes „Real“ iškopė į Ispanijos pirmenybių finalą ir pasinaudojo vienu iš keturių kelialapių, skirtų šiai šaliai. Tapo BBL čempionais ir LKF taurės vicečempionais, finale nusileidus Kauno „Žalgiriui“. LKL reguliariajame sezone užimta antroji vieta, o finalo serijoje nusileista „Žalgiriui“ 2–4.

 2007 / 2008 m. 
Antrame Eurolygos sezone komanda užėmė pirmą vietą grupėje. Klubas iškovojo 11 pergalių iš 14 žaistų rungtynių, pasiekdamas geriausią Lietuvos klubų rezultatą Eurolygos pogrupio varžybose. „Top-16“ etape vilniečiai užėmė trečiąją vietą E grupėje bei su 2 pergalėmis nepateko į ketvirtfinalį. Tapo LKF, BBL ir LKL turnyrų vicečempionais, finaluose nusileidę Kauno „Žalgiriui“.

 2008 / 2009 m. 
Sezonas pradėtas su 12 mln. litų biudžetu. Sezono pradžioje komandą treniravusį Antaną Sireiką pakeitė Rimas Kurtinaitis. Sezono pradžioje tapo nugalėtoju pirmą kartą surengtame BBL turnyre laimėti Prezidentų taurei (vėliau pervadintame į BBL taurę), pusfinalyje įveikė Kauno „Žalgirį“, o finale – Rygos „Barons“. 2008 m. spalį pasiūlius Eurolygai, komanda sužaidė istorines rungtynes su NBA Oklendo „Golden State Warriors“ komandahttp://sportas.atn.lt/straipsnis/7059/lietuvos-rytas-nba-klubui-parode-nagus http://www.alietuvis.us/al/index.php?news=409 .

Antrasis sezono iškovotas trofėjus – LKF taurė. Ją komanda laimėjo pusfinalyje nugalėjusi „Šiaulius“, o finale – „Žalgirį“ 84–82.lrytas.lt: Dramatiškas LKF finalas: Vilniaus „Lietuvos rytas“ – Kauno „Žalgiris“ 84:82 

Finale įveikusi Maskvos „Chimki“ klubą (biudžetą sudarė 35 milijonai eurų) 80:74, komanda antrą kartą tapo ULEB taurės čempione ir pateko į ateinantį Eurolygos sezoną.

BBL pusfinalyje įveikė Rygos „ASK“, o finale sutriuškino Kauno Žalgirį 97:74 (didžiausiu skirtumu per BBL finalų istoriją). „Lietuvos ryto“ žaidėjas Chuckas Eidsonas tapo naudingiausiu finalo žaidėju (41 taškas, 8 atkovoti kamuoliai ir 8 rezultatyvūs perdavimai). LKL finalo serijos antrosiose rungtynėse pasiekė LKL finalo serijų didžiausio skirtumo rekordą, Kauno „Žalgirį“ įveikęs 42 taškų skirtumu (100–58).http://www.krepsinis.net/news.php?news_id=106708&comment=y#cform  LKL finalas laimėtas 4–1 ir ketvirtą kartą tapta LKL čempionais. Laimėti visi sezono turnyrai (5 titulus), kuriuose dalyvavo.

 2009 / 2010 m. 
Dėl ekonominės krizės biudžetas sumažėjo perpus, siekė 6 mln. litų. Po praėjusio sėkmingo sezono klubas turėjo atsisveikinti su trimis startinio penketo žaidėjais – Marijonu Petravičiumi, Chucku Eidsonu ir Mindaugu Lukauskiu. BBL taurės finale nusileista Kauno „Žalgiriui“. Įžaidėjas Bojanas Popovičius pripažintas naudingiausiu Eurolygos spalio mėnesio žaidėju. Pirmas Eurolygos ratas pabaigtas turint 3 pergales iš 5 galimų.

BBL finale nusileista Kauno „Žalgiriui“, tačiau laimėta LKF taurė bei LKL čempionatas, po atkaklios kovos įveikus „Žalgirį“ 4–3. Naudingiausiu LKL finalo serijos žaidėju tapo Martynas Gecevičius.

 2010 / 2011 m. 
Komanda sezoną pradėjo su pasikeitusia sudėtimi bei nauju treneriu kroatu Draženu Anzulovičiumi. Tačiau jau sezono pradžioje treneris nepateisino vilčių, komandai patyrus kelis pralaimėjimus (vienas iš jų – BBL taurės finale) ir buvo atleistas. Lapkričio viduryje su komanda kontraktą pasirašė buvęs Lietuvos vyrų krepšinio rinktinės įžaidėjas Šarūnas Jasikevičius, lapkričio 17 d. sužaidęs debiutines rungtynes su Zagrebo „Cibonos“ klubu (Eurolyga). Reguliarųjį Eurolygos sezoną komanda baigė su 4 pergalėmis iš 10 ir, grupėje užėmusi ketvirtąją vietą, pateko į „Top-16“ etapą. Pasibaigus reguliariajam sezonui, komandą paliko Š. Jasikevičius, tačiau prisijungė kitas rinktinės žaidėjas Simas Jasaitis. „Top-16“ etape vilniečiai užėmė trečiąją vietą savo grupėje ir baigė kovą Eurolygoje. Neiškovotas nė vienas trofėjus – BBL pusfinalyje pralaimėta Rygos „VEF“, o LKF bei LKL finaluose pralaimėta Kauno „Žalgiriui“ (1–4).

 Turnyrai 
Praeityje „Lietuvos rytas“ yra dalyvavęs šiuose dabar nebeorganizuojamuose turnyruose ir lygose:
 Suprolyga
 FIBA čempionų taurė
 NEBL – Šiaurės Europos krepšinio lyga
 Saportos taurė

 Sudėtis 

 Pasiekimai 
SezonasReguliarusis sezonasAtkrintamosios varžybosBBL/NEBL*VTB lygaULEB Eurolyga (1 diviz.)ULEB Europos taurė (2 diviz.)FIBA Čempionų lyga (3 diviz.)2024–25LKL2 vietaII vieta––––1/162023–24LKL2 vietaI vieta––––įkrintamosios2022–23LKL2 vietaII vieta––––1/162021–22LKL1 vietaI vieta––––1/162020–21LKL2 vietaII vieta––––grupė (E-4)2019–20LKL2 vieta* (sustabdant sezoną)–––top 16 (G-3)–2018–19LKL3 vietaII vieta–––1/4–2017–18LKL2 vietaII vieta–––top 16 (G-4)–2016–17LKL2 vietaIII vieta–––top 16 (G-3)–2015–16LKL2 vietaIII vieta–––grupė (E-6)–2014–15LKL2 vietaII vieta–––1/8–2013–14LKL1 vietaIII vieta–IV vietagrupė (D-6)1/8–2012–13LKL2 vietaII vieta–grupė (A-7)grupė (D-5)––2011–12LKL2 vietaII vieta–III vieta–III vieta–2010–11LKL2 vietaII vietaIII vietagrupė (A-3)top 16 (E-3)––2009–10LKL1 vietaI vietaII vieta–grupė (B-5)––2008–09LKL2 vietaI vietaI vieta––I vieta–2007–08LKL1 vietaII vietaII vieta–top 16 (E-3)––2006–07LKL2 vietaII vietaI vieta––II vieta–2005–06LKL1 vietaI vietaI vieta–top 16 (F-3)––2004–05LKL2 vietaII vietaII vieta––I vieta–2003–04LKL2 vietaII vieta–––1/4–2002–03LKL1 vietaII vietaII vieta–––top 24 (B-2)**2001–02LKL1 vietaI vietaI vieta––1/4–2000–01LKL1 vietaII vietaIII vieta–1/8*––1999–00LKL2 vietaI vietaII vieta––1/2–1998–99LKL2 vietaII vietaIII vieta––1/16–1997–98LKL5 vietaIII vieta––––1/16

| * Klubas rungtyniavo FIBA organizuotoje Suprolygoje; 
| ** Turnyras tuomet vadinosi Fiba Europos čempionų taurė (trečia pagal pajėgumą Europos lyga);

 Vyriausieji treneriai 
Visi komandos vyr. treneriai:

  Modestas Paulauskas (1997–1997)
  Alfredas Vainauskas (1997 / 1998)
  Šarūnas Sakalauskas (1999–2001)
  Jonas Kazlauskas (2002 / 2003)
  Kęstutis Kemzūra (2003 / 2004)
  Vlade Djurović (2004 / 2005)
  Tomo Mahorič (2005–2005)
  Neven Spahija (2005–2006)
  Sharon Drucker (2006–2006)
  Zmago Sagadin (2006–2007)
  Aleksandar Trifunović (2007 / 2008)
  Antanas Sireika (2008–2008)
  Rimas Kurtinaitis (2008–2010)
  Dražen Anzulović (2010–2010)
  Roberts Štelmahers (2010–2010) 
  Aleksandar Trifunović (2010–2011)
  Darius Maskoliūnas (2011)
  Aleksandar Džikić (2011–2012)
  Darius Maskoliūnas (2012–2013)
  Dirk Bauermann (2013–2013)
  Aleksandr Petrovič (2013–2014)
  Virginijus Šeškus (2014–2015)
 / Marcelo Nicola (2015)
  Tomas Pačėsas (2015–2017)
  Rimas Kurtinaitis (2017–2018)
  Dainius Adomaitis (2018–2020)
  Donaldas Kairys (2020–2021)
  Giedrius Žibėnas (2021–)

 Garsesni praeityje žaidę žaidėjai 

  Šarūnas Jasikevičius 1998–1999; 2010
  Andrius Giedraitis 1998–2001
  Ramūnas Šiškauskas 1998–2004
  Arvydas Macijauskas 1999–2003
  Robertas Javtokas 1999–2006
  Rimantas Kaukėnas 2001–2002
  Tomas Delininkaitis 2002–2007
  Mindaugas Lukauskis 2003–2009
  Gintaras Einikis 2004–2005
  Marijonas Petravičius 2006–2009
  Simas Jasaitis 2001–2006; 2011;
  Jonas Valančiūnas 2010–2012;
  Eric Elliott 1999–2001
  Roberts Štelmahers 2004–2008
  Frederick House 2004–2006
  Kareem Rush 2006–2007
  Hollis Price 2007–2008
  Matthew Nielsen 2005–2008
  Tyrese Rice 2011–2012
  Chuck Eidson 2007–2009

 Savininkai 
Priklauso 6 dalininkams:
 Vilniaus miesto savivaldybės administracijai;
 Klubo valdybos pirmininkui Dariui Gudeliui;
 VšĮ „Sostinės krepšinio mokykla“;
 Advokatui Olegui Šibkovui;
 VšĮ „Perlas“;
 UAB „Norvelita“.

 Šaltiniai 

 Nuorodos 
 „EUROBASKET“ įrašas apie klubą  (angl. k.)

Kategorija:Vilniaus krepšinio klubai
Kategorija:Lietuvos rytas